స్టీవ్ స్మిత్ అంతర్జాతీయ క్రికెట్ సెంచరీల జాబితా

స్టీవ్ స్మిత్ ఆస్ట్రేలియా క్రికెటరు, ఆస్ట్రేలియన్ జాతీయ జట్టు మాజీ కెప్టెన్.   2023 జూన్ నాటికి స్మిత్, ఆస్ట్రేలియా తరపున 99 టెస్టులు, 142 వన్డే ఇంటర్నేషనల్ (వన్‌డే) మ్యాచ్‌లు ఆడాడు. ఆ ఫార్మాట్లలో 32, 12 సెంచరీలు చేశాడు.  అతని బ్యాటింగ్ సగటు 58.94. టెస్టు క్రికెట్ చరిత్రలో ఇది ఏడవ అత్యధికం.

2010 జూలైలో లార్డ్స్‌లో పాకిస్థాన్‌పై స్మిత్ తన తొలి టెస్టు ఆడాడు.   2013 యాషెస్ సిరీస్‌లోని ఐదవ మ్యాచ్‌లో అతను 138 పరుగులతో నాటౌట్‌గా నిలిచి తన మొదటి టెస్టు సెంచరీ సాధించాడు.   పెర్త్‌లోని WACA గ్రౌండ్‌లో 2017–18 సిరీస్‌లో అదే జట్టుపై అతని అత్యధిక స్కోరు 239 చేసాడు.   స్మిత్ పద్దెనిమిది వేర్వేరు క్రికెట్ గ్రౌండ్‌లలో టెస్టు సెంచరీలు సాధించాడు. ఇందులో ఆస్ట్రేలియా వెలుపల ఉన్న పదమూడు వేదికలు ఉన్నాయి. సెంచరీల పరంగా ఇంగ్లండ్ (12), భారత్ (9)పై అత్యధికం సాధించాడు.   2023 జూలై నాటికి అతను టెస్టుల్లో అత్యధిక సెంచరీలు చేసిన ఆస్ట్రేలియన్ల జాబితాలో సమాన-రెండవ స్థానంలో ఉన్నాడు. 2015, 2016, 2017 సంవత్సరాల్లో అతను అత్యుత్తమ బ్యాట్స్‌మెన్‌గా ICC టెస్టు ర్యాంకింగ్స్‌లో అగ్రస్థానంలో ఉన్నాడు. 2017 డిసెంబరు 30న అతను 947 రేటింగు సాధించాడు. ఇది డాన్ బ్రాడ్‌మాన్ తర్వాత ఇదే అత్యధికం.   2018 ఆస్ట్రేలియన్ బాల్-టాంపరింగ్ కుంభకోణంలో అతని ప్రమేయం ఫలితంగా, స్మిత్ తరువాత 2018 మార్చిలో క్లబ్ స్థాయి మినహా అన్ని రకాల క్రికెట్ నుండి ఒక సంవత్సరం పాటు నిషేధించబడ్డాడు.

స్మిత్ 2010 ఫిబ్రవరిలో వెస్టిండీస్‌పై వన్‌డే రంగప్రవేశం చేసాడు. ఈ మ్యాచ్‌లో అతను బ్యాటింగ్ చేయకపోయినా 78 పరుగులిచ్చి రెండు వికెట్లు తీశాడు.  ఈ ఫార్మాట్‌లో అతని మొదటి సెంచరీ 2014 అక్టోబరులో షార్జా క్రికెట్ స్టేడియంలో పాకిస్తాన్‌పై చేసాడు; ఆ మ్యాచ్‌లో 101 పరుగుల మ్యాచ్ విన్నింగ్ ఇన్నింగ్స్‌కు గాను మ్యాన్ ఆఫ్ ది మ్యాచ్‌గా ఎంపికయ్యాడు   అతని అత్యధిక వన్‌డే స్కోరు 164, 2016 డిసెంబరులో సిడ్నీ క్రికెట్ గ్రౌండ్‌లో న్యూజిలాండ్‌పై చేసాడు. ఆస్ట్రేలియా 68 పరుగుల తేడాతో గెలిచిన ఆ మ్యాచ్‌లో అతను కెప్టెన్‌ కూడా.   స్మిత్ తన వన్‌డే సెంచరీలను ఎనిమిది వేర్వేరు క్రికెట్ గ్రౌండ్‌లలో సాధించాడు, ఇందులో ఆస్ట్రేలియా వెలుపల రెండు వేదికలు, పాకిస్తాన్, భారతదేశం, దక్షిణాఫ్రికాల్లో ఒక్కొక్కటి ఉన్నాయి.   వన్డేల్లో పన్నెండు సెంచరీలు చేసి ఆస్ట్రేలియా తరఫున వన్డే సెంచరీల జాబితాలో ఐదో స్థానంలో ఉన్నాడు. 

స్మిత్ 63 ట్వంటీ20 ఇంటర్నేషనల్ (T20I) మ్యాచ్‌లు ఆడాడు. ఒక్క శతకం కూడా చెయ్యలేదు. ఆ ఫార్మాట్‌లో అతని అత్యధిక స్కోరు 90.  2023 జూణ్ నాటికి, అంతర్జాతీయ క్రికెట్‌లో అత్యధిక సెంచరీలు సాధించిన ఆటగాళ్ల జాబితాలో అతను పదమూడో స్థానంలో ఉన్నాడు.

సూచిక 

 *  నాటౌట్
 †  మ్యాన్ ఆఫ్ ద మ్యాచ్
   ఆ మ్యాచ్‌లో ఆస్ట్రేలియా కెప్టెన్

టెస్టు సెంచరీలు

అంతర్జాతీయ వన్డే సెంచరీలు

గమనికలు

మూలాలు